RESOLUCIÓN do 4 de maio de 2021 pola que se publica a modificación do plan de estudos de graduado ou graduada en Enxeñaría Eléctrica.
Universidade da Coruña — III. Outras disposicións — 27/05/2021

O plan de estudos do título de graduado ou graduada en Enxeñaría Eléctrica pola Universidade da Coruña foi publicado por Resolución do 30 de marzo de 2011 no Boletín Oficial del Estado (BOE) do 18 de abril, unha vez establecido o carácter oficial do título por Acordo do Consello de Ministros do 11 de febreiro de 2011, publicado mediante Resolución da Secretaría Xeral de Universidades do 25 de febreiro de 2011 no BOE do 16 de marzo.
A Universidade da Coruña, co fin de implantar a formación dual neste grao, presentou unha solicitude de modificación do plan de estudos que obtivo o informe favorable da Axencia para a Calidade do Sistema Universitario de Galicia (ACSUG).
A formación dual é unha práctica educativa en que existe un período formativo no centro educativo e outro nunha empresa ou organización. Durante o período de formación na empresa ou organización, esta corresponsabilízase da formación do alumnado xunto coa universidade e baixo a supervisión de ambos os dous titores da universidade e da empresa ou organización.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado ou graduada en Enxeñaría Eléctrica pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2019/20.
A Coruña, 4 de maio de 2021
Código RUCT: 2502207.
Este título habilita para o exercicio da profesión regulada de enxeñeiro técnico industrial, de acordo coa Orde CIN/351/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da dita profesión (BOE do 20 de febreiro).
Plan de estudos que se inicia no curso 2019/20 por modificación do plan anterior.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de disciplina:
3. Opcións de formación.
En 4º curso ofértanse dúas opcións de formación:
Módulo Transversal de Formación Académica (FA).
Módulo Transversal de Formación Dual (FD).
Cada módulo leva implícito unhas disciplinas optativas determinadas.
4. Contido do plan de estudos.
4.1. Créditos de formación básica: distribución por materias e ramas de coñecemento.
4.2. Contido do plan de estudos por módulo.
4.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
Módulo Transversal de Formación Académica.
En 4º curso, no Módulo Transversal de Formación Académica, deberase cursar de obrigado cumprimento a disciplina optativa «Vehículo Eléctrico» e elixir e cursar 4 disciplinas optativas das outras 5 ofertadas no módulo.
Cuarto curso.
Módulo Transversal de Formación Dual.
A unidade temporal de todas as disciplinas é cuadrimestral, a excepción do traballo fin de grao que é anual, e en cada curso existe un equilibrio de créditos entre o 1º e o 2º cuadrimestre, tendo en conta que a disciplina anual ten unha distribución de créditos que así o permite.
5. Condicións de terminación.
O alumnado, para obter o título de graduado ou graduada en Enxeñaría Eléctrica pola Universidade da Coruña, deberá superar 240 créditos ECTS, distribuídos como se indica no punto 2, logo de elixir en 4º curso o Módulo Transversal de Formación Académica ou o Módulo Transversal de Formación Dual.